proxectonos/corpus_dominio_legal_administrativo_tmp huggingface dataset:
RESOLUCIÓN do 3 de febreiro de 2021 pola que se ordena a publicación do Acordo do Consello da Xunta de Galicia do 28 de xaneiro de 2021 polo que se aproba a revisión do Plan territorial de continxencias por contaminación mariña accidental da Comunidade Autónoma de Galicia.
Consellería do Mar — III. Outras disposicións — 09/02/2021

O Plan territorial de continxencias por contaminación mariña accidental de Galicia, Plan Camgal, naceu no 2012 para dar unha resposta áxil e coordinada ante unha eventual continxencia por contaminación. Recolle un conxunto de normas e procedementos básicos de actuación, a estrutura de organización e o sistema de resposta das administracións públicas fronte a un episodio de contaminación mariña accidental que se produza ou afecte o litoral da nosa Comunidade Autónoma.
O Plan Camgal foi revisado no ano 2016 para adaptalo ao Sistema Nacional de Resposta, que é posterior ao Camgal (publicado no BOE en xaneiro de 2013).
Tendo en conta que as modificacións que había que realizar afectaban case a totalidade dos artigos, o grupo de traballo da comisión de revisión optou pola elaboración dun novo decreto, o Decreto 135/2016, do 6 de outubro, polo que se regulan a estrutura e a organización do Plan territorial de continxencias por contaminación mariña accidental da Comunidade Autónoma de Galicia (publicado no DOG o 25 de outubro de 2016).
Por este motivo, a Consellería do Mar, responsable do Plan Camgal, tendo en conta a revisión que xa fixo para a elaboración do Decreto 135/2016, levou a cabo a redacción dos novos textos que constitúen os capítulos do Plan Camgal, coa participación de todos os órganos directivos involucrados nel.
A revisión do plan foi aprobada polo Consello da Xunta de Galicia na súa reunión do 28 de xaneiro de 2021, polo que
Facer público o acordo do Consello da Xunta de Galicia, adoptado na súa reunión do día 28 de xaneiro de 2021, que a seguir se transcribe:
Aprobar a revisión do Plan territorial de continxencias por contaminación mariña accidental da Comunidade Autónoma de Galicia, que se atopa dispoñible no seguinte enlace: www.plancamgal.gal
Santiago de Compostela, 3 de febreiro de 2021
CORRECCIÓN DE ERROS. Resolución do 8 de xaneiro de 2021, da Secretaría Xeral Técnica da Consellería do Mar, pola que se dá publicidade de tres encomendas de xestión ao medio propio Empresa Pública de Servizos Agrarios, S.A. (Seaga), para executar durante os anos 2021 e 2022.
Consellería do Mar — III. Outras disposicións — 09/02/2021

Advertidos erros na referida resolución, publicada no DOG núm. 11, do 19 de xaneiro de 2021, procede facer a seguinte corrección:
– Na páxina 3034, onde di:
«– Actividade: realización dos traballos relativos ao proxecto de conservación e restauración da biodiversidade e dos ecosistemas mariños no marco de actividades marisqueiras».
Debe dicir:
«– Actividade: eealización dos traballos de retirada, almacenamento e xestión dos materiais, ben sexa como residuos ou para a súa reutilización, de artes de pesca procedentes de comisos realizados pola Subdirección Xeral de Gardacostas de Galicia».
RESOLUCIÓN do 27 de xaneiro de 2021, da Dirección Xeral de Emprego, Traballo Autónomo e Economía Social, pola que se fai público o esgotamento do crédito orzamentario da Orde do 20 de novembro de 2019 pola que se establecen as bases reguladoras do programa Emprega Muller para a contratación por conta allea, e a formación das mulleres desempregadas, e se procede á súa convocatoria para o ano 2020 (Diario Oficial de Galicia número 3, do 7 de xaneiro) (código de procedimento TR350A).
Consellería de Emprego e Igualdade — III. Outras disposicións — 09/02/2021

A Orde de 20 de novembro de 2019 pola que que se establecen as bases reguladoras do programa Emprega Muller para a contratación por conta allea e a formación das mulleres desempregadas, e se procede á súa convocatoria para o ano 2020 (
Diario Oficial de Galicia
núm. 3, do 7 de xaneiro) establece, no seu artigo 4, que a concesión das axudas previstas para o ano 2020 nesta orde estará suxeita á existencia do crédito orzamentario e que, de ser o caso, segundo o disposto no artigo 31.4 da Lei 9/2007, do 13 de xuño, de subvencións de Galicia, publicarase mediante resolución da persoa titular da Dirección Xeral de Emprego, Traballo Autónomo e Economía Social competente da xestión do programa o esgotamento das partidas orzamentarias asignadas.
A Orde do 20 de novembro establece, no seu artigo 4, que a orde se financiará co crédito da aplicación orzamentaria 09.40.322C.470.3 2018 00 085, cunha contía de 4.339.267 euros. Unha vez resoltas as solicitudes presentadas ao abeiro da Orde do 20 de novembro, seguindo a súa orde de entrada, constátase que se esgotou o orzamento dispoñible para a concesión das axudas.
A última solicitude resolta favorablemente ao abeiro da aplicación orzamentaria 09.40.322C.470.3, código de proxecto 2018 00085, foi o expediente TR350A 2020/117-2, presentado o 7 de febreiro de 2020, ás 11.11.30 horas, na sede electrónica.
En virtude do anterior, a persoa titular da Dirección Xeral de Emprego, Traballo Autónomo e Economía Social, por delegación da conselleira de Emprego e Igualdade,
Dar a coñecer o esgotamento do crédito dispoñible para as axudas convocadas pola Orde do 20 de novembro de 2019 pola que que se establecen as bases reguladoras do programa Emprega Muller para a contratación por conta allea e a formación das mulleres desempregadas, e se procede á súa convocatoria para o ano 2020 (
Diario Oficial de Galicia
núm. 3, do 7 de xaneiro), para a aplicación orzamentaria 09.40.322C.470.3, código de proxecto 2018 00085, con data do 7 de febreiro de 2020, ás 11.11.30 horas.
Santiago de Compostela, 27 de xaneiro de 2021
RESOLUCIÓN do 27 de xaneiro de 2021, da Direccion Xeral de Emprego, Traballo Autónomo e Economía Social, pola que se fai público o esgotamento de crédito orzamentario da Orde do 20 de novembro de 2019 pola que se establecen as bases reguladoras do programa Emprega Discapacidade e Exclusión, de incentivos á contratación, e formación e emprego con apoio, e se procede á súa convocatoria para o ano 2020 (Diario Oficial de Galicia número 3, do 7 de xaneiro).
Consellería de Emprego e Igualdade — III. Outras disposicións — 09/02/2021

A Orde do 20 de novembro de 2019 pola que se establecen as bases reguladoras do programa Emprega Discapacidade e Exclusión, de incentivos á contratación, e formación e emprego con apoio, e se procede á súa convocatoria para o ano 2020 (
Diario Oficial de Galicia
núm. 3, do 7 de xaneiro) establece, no seu artigo 2, que a concesión das axudas previstas para o ano 2020 nesta orde estará suxeita á existencia do crédito orzamentario e que, de ser o caso, segundo o disposto no artigo 31.4 da Lei 9/2007, do 13 de xuño, de subvencións de Galicia, publicarase mediante resolución da persoa titular da Dirección Xeral de Emprego, Traballo Autónomo e Economía Social competente da xestión do programa o esgotamento das partidas orzamentarias asignadas.
Unha vez resoltas as solicitudes presentadas ao abeiro da Orde do 20 de novembro, seguindo a súa orde de entrada, constátase que se esgotou o orzamento dispoñible para a concesión das axudas, na aplicación orzamentaria 09.40.322C.470, código de proxecto 2016 00309.
A última solicitude resolta favorablemente ao abeiro da aplicación orzamentaria 09.40.322C.470, código de proxecto 2016 00309, cunha contía de 2.072.789 euros, foi o expediente TR342A 2020/96-1, presentado o día 5 de xuño de 2020, ás 11.14.43 horas, na sede electrónica.
En virtude do anterior, a persoa titular da Dirección Xeral de Emprego, Traballo Autónomo e Economía Social, por delegación da conselleira de Emprego e Igualdade,
Dar a coñecer o esgotamento do crédito dispoñible para as axudas convocadas pola Orde do 20 de novembro de 2019 pola que se establecen as bases reguladoras do programa Emprega Discapacidade e Exclusión, de incentivos á contratación, e formación e emprego con apoio, e se procede á súa convocatoria para o ano 2020 (
Diario Oficial de Galicia
núm. 3, do 7 de xaneiro), con data do 5 de xuño de 2020, ás 11.14.43 horas.
Santiago de Compostela, 27 de xaneiro de 2021
RESOLUCIÓN do 26 de xaneiro de 2021, da Dirección Xeral de Gandaría, Agricultura e Industrias Agroalimentarias, pola que se dá publicidade das axudas concedidas ao abeiro da Orde do 26 de decembro de 2019 pola que se establecen as bases reguladoras das axudas para os investimentos en transformación e comercialización de produtos agrarios do período 2014-2020, cofinanciadas polo Fondo Europeo Agrícola de Desenvolvemento Rural (Feader), e se convocan para o exercicio orzamentario de 2020 (código de procedemento MR340A).
Consellería do Medio Rural — III. Outras disposicións — 09/02/2021

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude, esta dirección xeral
Ordenar a publicación no Diario Oficial de Galicia das axudas concedidas con cargo á Orde do 26 de decembro de 2019 pola que se establecen as bases reguladoras das axudas para os investimentos en transformación e comercialización de produtos agrarios do período 2014-2020, cofinanciadas polo Fondo Europeo Agrícola de Desenvolvemento Rural (Feader), e se convocan para o exercicio orzamentario de 2020 (código de procedemento MR340A), e que figuran como anexo nesta resolución.
Santiago de Compostela, 26 de xaneiro de 2021
– Finalidade: axudas para investimentos para a transformación e comercialización de produtos agrarios.
– Partida orzamentaria: 14.04.741A.770.0, cofinanciada polo Fondo Europeo Agrícola de Desenvolvemento Rural (Feader).
– Beneficiarios e axudas concedidas:
RESOLUCIÓN do 27 de xaneiro de 2021, da Dirección Xeral de Emprego, Traballo Autónomo e Economía Social, pola que se fai público o esgotamento de crédito orzamentario da Orde de 20 de novembro de 2019 pola que se establecen as bases reguladoras do programa Emprega Xuventude de incentivos á contratación e formación de persoas mozas, e se procede á súa convocatoria para o ano 2020 (Diario Oficial de Galicia número 3, do 7 de xaneiro).
Consellería de Emprego e Igualdade — III. Outras disposicións — 09/02/2021

A Orde de 20 de novembro de 2019 pola que se establecen as bases reguladoras do programa Emprega Xuventude de incentivos á contratación e formación de persoas mozas, e se procede a súa convocatoria para o ano 2020 (
Diario Oficial de Galicia
núm. 3, do 7 de xaneiro), establece, no seu artigo 4, que a concesión das axudas previstas para o ano 2020 nesta orde estará suxeita á existencia do crédito orzamentario e que, de ser o caso, segundo o disposto no artigo 31.4 da Lei 9/2007, do 13 de xuño, de subvencións de Galicia, publicarase mediante resolución da persoa titular da Dirección Xeral de Emprego, Traballo Autónomo e Economía social competente da xestión do programa o esgotamento das partidas orzamentarias asignadas.
Unha vez resoltas as solicitudes presentadas ao abeiro da Orde do 20 de novembro, seguindo a súa orde de entrada, constátase que se esgotou o orzamento dispoñible para a concesión das axudas.
A última solicitude resolta favorablemente ao abeiro da aplicación orzamentaria 09.40.322C.470.3, código de proxecto 2016 00308, cunha contía de 2.000.000 euros, foi o expediente TR349T 2020/218-1, presentado o día 15 de setembro de 2020, na sede electrónica.
En virtude do anterior, a persoa titular da Dirección Xeral de Emprego, Traballo Autónomo e Economía Social, por delegación da conselleira de Emprego e Igualdade,
Dar a coñecer o esgotamento do crédito dispoñible para as axudas convocadas pola Orde de 20 de novembro de 2019 pola que se establecen as bases reguladoras do programa Emprega Xuventude de incentivos á contratación e formación de persoas mozas, e se procede á súa convocatoria para o ano 2020 (
Diario Oficial de Galicia
núm. 3, do 7 de xaneiro), con data do 15 de setembro de 2020, ás 19.11 horas.
Santiago de Compostela, 27 de xaneiro de 2021
ORDE do 26 de xaneiro de 2021 pola que se modifica a autorización, por cambio de titularidade, do centro privado Plurilingüe Sagrado Corazón, de Lalín.
Consellería de Cultura, Educación e Universidade — III. Outras disposicións — 09/02/2021

O representante legal do centro privado (CPR) Plurilingüe Sagrado Corazón, de Lalín, solicita o cambio de titularidade a favor de Scientia School, S.L.
Mediante a escritura pública notarial do 15 de decembro de 2020, a entidade mercantil Colegio Sagrado Corazón do Deza, S.L., titular do mencionado centro docente, cede a súa titularidade a Scientia School, S.L.
De conformidade coa solicitude de cambio de titularidade formulada e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Cambio de titularidade
Autorizar o cambio de titularidade do CPR Plurilingüe Sagrado Corazón, de Lalín, código 36004113, a favor de Scientia School, S.L.
O cambio de titularidade non afectará o réxime de funcionamento do centro.
Artigo 2. Inscrición no rexistro
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 26 de xaneiro de 2021
RESOLUCIÓN do 19 de xaneiro de 2021 pola que se dá publicidade das axudas concedidas ao abeiro da Orde do 2 de xuño de 2020 pola que se establecen as bases reguladoras para a concesión de subvencións a empresas privadas que se dediquen á elaboración de rocha ornamental, en réxime de concorrencia non competitiva, para a loita contra as enfermidades profesionais, especificamente as que poidan derivar dunha exposición prolongada ao po, na Comunidade Autónoma de Galicia, e se convocan para o ano 2020 (código de procedemento IN317B).
Vicepresidencia segunda e Consellería de Economía, Empresa e Innovación — III. Outras disposicións — 05/02/2021

Mediante a Orde do 2 de xuño de 2020, a Consellería de Economía, Emprego e Industria (actualmente Vicepresidencia Segunda e Consellería de Economía, Empresa e Innovación) estableceu as bases para a concesión de subvencións a empresas privadas que se dediquen á elaboración de rocha ornamental, en réxime de concorrencia non competitiva, para a loita contra as enfermidades profesionais, especificamente as que se poidan derivar dunha exposición prolongada ao po, na Comunidade Autónoma de Galicia, e convocáronse para o ano 2020.
En cumprimento do disposto no artigo 17.1.b) da Lei 1/2016, do 18 de xaneiro, de transparencia e bo goberno, e no artigo 15.1 da Lei 9/2007, do 13 de xuño, de subvencións de Galicia, así como no artigo 26 das bases reguladoras,
Ordenar a publicación no
Diario Oficial de Galicia
das subvencións indicadas no anexo, concedidas con cargo á aplicación orzamentaria 09.20.734A.770.0, ao abeiro da Orde do 2 de xuño de 2020, da Consellería de Economía, Emprego e Industria, pola que se establecen as bases reguladoras para a concesión de subvencións a empresas privadas que se dediquen á elaboración de rocha ornamental, en réxime de concorrencia non competitiva, para a loita contra as enfermidades profesionais, especificamente as que poidan derivar dunha exposición prolongada ao po, na Comunidade Autónoma de Galicia, e se convocan para o ano 2020 (código de procedemento IN317B).
Santiago de Compostela, 19 de xaneiro de 2021
DECRETO 17/2021, do 21 de xaneiro, polo que se aproba a bandeira do Concello de Vilarmaior (A Coruña).
Vicepresidencia primeira e Consellería de Presidencia, Xustiza e Turismo — III. Outras disposicións — 05/02/2021

O Concello de Vilarmaior (A Coruña) considerou conveniente organizar correctamente o seu emblema municipal para perpetualo coa simboloxía adecuada e conforme as normas da heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; na Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Real decreto 2568/1986, do 10 de decembro, que aproba o Regulamento de organización, funcionamento e réxime xurídico das corporacións locais.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Vicepresidencia Primeira e Consellería de Presidencia, Xustiza e Turismo, e logo da deliberación do Consello da Xunta de Galicia na súa reunión do día vinte e un de xaneiro de dous mil vinte e un,
Artigo único
Aprobar a bandeira do Concello de Vilarmaior, que figura como anexo, organizada do seguinte xeito:
«O pano verde e unha banda amarela, cargada con tres crucetas vermellas e patadas e acompañada de seis aneis amarelos, dispostos tres a cada lado».
Santiago de Compostela, vinte e un de xaneiro de dous mil vinte e un
EXTRACTO da Resolución do 5 de xaneiro de 2021, da Secretaría Xeral para o Deporte, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2021 (código de procedemento PR949A).
Vicepresidencia primeira e Consellería de Presidencia, Xustiza e Turismo — III. Outras disposicións — 05/02/2021

BDNS (Identif.): 547289.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index).
Primeiro.
Entidades beneficiarias
Poderán ser entidades beneficiarias das axudas concedidas ao abeiro destas bases reguladoras os clubs deportivos galegos, sociedades anónimas deportivas e as federacións deportivas galegas.
Segundo.
Obxecto
Esta resolución ten por obxecto aprobar as bases reguladoras polas cales se rexerá a convocatoria de subvencións da Secretaría Xeral para o Deporte, en réxime de concorrencia competitiva, para a adquisición de equipamentos deportivos que se recollen no anexo II, Relación de equipamento (código de procedemento PR949A).
Terceiro.
Bases reguladoras
Resolución do 5 de xaneiro de 2021, da Secretaría Xeral para o Deporte, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2021 (código de procedemento PR949A).
Cuarto.
Importe
Para o exercicio económico do ano 2021, o crédito orzamentario para financiar estas axudas é de 700.000,00 €, con cargo á aplicación orzamentaria 04.40.441A.780.1, Convocatoria para equipamento deportivo ás entidades deportivas, dos orzamentos xerais da Comunidade Autónoma de Galicia para o ano 2021.
Quinto.
Prazo para presentar as solicitudes
O prazo de presentación de solicitudes será dun mes, contado a partir do día seguinte ao da publicación desta resolución no
Diario Oficial de Galicia
.
Santiago de Compostela, 5 de xaneiro de 2021
ORDE do 28 de xaneiro de 2021 pola que se nomea un membro da Comisión de Heráldica da Xunta de Galicia.
Vicepresidencia primeira e Consellería de Presidencia, Xustiza e Turismo — II. Autoridades e persoal — 05/02/2021

A Lei 5/1997, do 22 de xullo, de Administración local de Galicia, regula os aspectos esenciais da Comisión de Heráldica de Galicia, configurándoa como o órgano consultivo da Xunta de Galicia a que lle corresponde emitir informe vinculante nos procedementos de aprobación, modificación ou rehabilitación de escudos ou bandeiras das entidades locais.
Mediante o Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, regúlase a composición e funcionamento da Comisión de Heráldica da Xunta de Galicia, así como a adscrición desta á consellería competente en materia de réxime local.
O artigo 6 do Decreto 19/2010 recolle a composición e o nomeamento dos seus membros. O número 3 deste artigo 6 sinala que as persoas membros da Comisión de Heráldica da Xunta de Galicia serán nomeadas por un período de 5 anos.
O artigo 7.1.c) establece como motivo de perda da condición de membro da Comisión de Heráldica a expiración do período para o cal se nomeou. O actual membro da Comisión de Heráldica da Xunta de Galicia, Jaime Bugallal y Vela, foi nomeado mediante a Orde do conselleiro competente en materia de réxime local do 22 de outubro de 2015 (DOG núm. 210, do 4 de novembro).
O artigo 7.2 do citado Decreto 19/2010 establece que, de producirse algunha vacante entre as persoas membros da Comisión de Heráldica por calquera dos motivos enumerados, se realizará, no prazo de tres meses, a súa cobertura.
En virtude do exposto,
Nomear a persoa que a continuación se relaciona membro da Comisión de Heráldica da Xunta de Galicia, en calidade de vogal:
– Manuel José Recuero Astray, catedrático de Historia Medieval da Universidade da Coruña.
Santiago de Compostela, 28 de xaneiro de 2021
RESOLUCIÓN do 19 de xaneiro de 2021 pola que se dá publicidade das axudas concedidas ao abeiro da Orde do 28 de maio de 2020 pola que se establecen as bases reguladoras para a concesión de subvencións a empresas privadas, en réxime de concorrencia non competitiva, para a loita contra as enfermidades profesionais, en especial, as derivadas da exposición ao po e ao ruído, no sector mineiro en Galicia, e se convocan para o ano 2020 (código de procedemento IN317A).
Vicepresidencia segunda e Consellería de Economía, Empresa e Innovación — III. Outras disposicións — 05/02/2021

Mediante a Orde do 28 de maio de 2020, a Consellería de Economía, Emprego e Industria (actualmente Vicepresidencia Segunda e Consellería de Economía, Empresa e Innovación) estableceu as bases para a concesión de subvencións a empresas privadas, en réxime de concorrencia non competitiva, para a loita contra as enfermidades profesionais, en especial, as derivadas da exposición ao po e ao ruído, no sector mineiro en Galicia, e convocáronse para o ano 2020.
En cumprimento do dispuesto no artigo 17.1.b) da Lei 1/2016, do 18 de xaneiro, de transparencia e bo goberno, e no artigo 15.1 da Lei 9/2007, do 13 de xuño, de subvencións de Galicia, así como no artigo 26 das bases reguladoras,
Ordenar a publicación no Diario Oficial de Galicia das subvencións indicadas no anexo, concedidas con cargo á aplicación orzamentaria 09.20.734A.770.0, ao abeiro da Orde do 28 de maio de 2020, da Consellería de Economía, Emprego e Industria, pola que se establecen as bases reguladoras para a concesión de subvencións a empresas privadas, en réxime de concorrencia non competitiva, para a loita contra as enfermidades profesionais, en especial as derivadas da exposición ao po e ao ruído, no sector mineiro en Galicia, e convócanse para o ano 2020 (código de procedemento IN317A).
Santiago de Compostela, 19 de xaneiro de 2021
ORDE do 2 de febreiro de 2021 pola que se dispón o cesamento dunha vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 11/02/2021

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
O cesamento de Susana Lenguas Gil como vogal representante da Comunidade Autónoma de Galicia no Consello de Administración da Autoridade Portuaria de Vilagarcía de Arousa, agradecéndolle os servizos prestados.
Santiago de Compostela, 2 de febreiro de 2021
ORDE do 2 de febreiro de 2021 pola que se dispón o nomeamento dun vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 11/02/2021

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O nomeamento de Gonzalo Durán Hermida como vogal representante da Comunidade Autónoma de Galicia no Consello de Administración da Autoridade Portuaria de Vilagarcía de Arousa.
Santiago de Compostela, 2 de febreiro de 2021
RESOLUCIÓN do 28 de xaneiro de 2021 pola que se dá publicidade das subvencións concedidas ao abeiro da Resolución do 26 de decembro de 2019 pola que se establecen as bases reguladoras das axudas para programas de calidade desenvolvidos por consellos reguladores de denominacións de calidade agroalimentarias, e se convocan para o ano 2020.
Axencia Galega da Calidade Alimentaria — III. Outras disposicións — 10/02/2021

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno,
Dar publicidade ás subvencións concedidas ao abeiro da Resolución do 26 de decembro de 2019 pola que se establecen as bases reguladoras das axudas para programas de calidade desenvolvidos por consellos reguladores de denominacións de calidade agroalimentarias, e se convocan para o exercicio orzamentario de 2020. As ditas axudas, que figuran como anexo desta resolución, aprobáronse con cargo á aplicación orzamentaria 14 A2 713D 7810 (promoción e comercialización agroalimentaria); proxecto 2011 00765; cun crédito orzamentario para o ano 2020 de 372.916,78 euros.
Santiago de Compostela, 28 de xaneiro de 2021
RESOLUCIÓN do 25 de xaneiro de 2021, da Dirección Xeral de Gandaría, Agricultura e Industrias Agroalimentarias, pola que se dá publicidade das axudas concedidas ao abeiro da Orde do 21 de novembro de 2019 pola que se establecen as bases reguladoras para a concesión de axudas para a execución de medidas de promoción do sector vitivinícola en mercados de terceiros países e se convocan para o ano 2020 (código de procedemento MR440D).
Consellería do Medio Rural — III. Outras disposicións — 08/02/2021

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude, esta dirección xeral
Ordenar a publicación, no
Diario Oficial de Galicia
, das axudas concedidas con cargo á Orde do 21 de novembro de 2019 pola que se establecen as bases reguladoras para a concesión de axudas para a execución de medidas de promoción do sector vitivinícola en mercados de terceiros países e se convocan para o ano 2020, e que figuran como anexo nesta resolución.
Santiago de Compostela, 25 de xaneiro de 2021
RESOLUCIÓN do 15 de decembro de 2020 pola que se adxudica o II Premio aos empregados/as públicos/as innovadores/as, correspondente á convocatoria do ano 2020.
Axencia Galega de Innovación — III. Outras disposicións — 08/02/2021

Mediante a Resolución da directora da Axencia Galega de Innovación do 26 de xuño de 2020 (publicada no DOG núm. 140, do 15 de xullo) establecéronse as bases reguladoras e convocouse o II Premio aos empregados/as públicos/as innovadores/as, co obxectivo de sensibilizar e incentivar o uso da innovación para a mellora dos servizos públicos e a optimización na xestión dos recursos públicos.
En cumprimento do establecido no artigo 11 das bases reguladoras «A adxudicación dos premios realizarase mediante resolución da directora de GAIN, de acordo coa proposta do comité de avaliación».
De acordo co exposto, e seguindo o procedemento regulado nas bases reguladoras,
1. Adxudicar o II Premio aos empregados/as públicos/as innovadores/as na súa convocatoria do ano 2020, logo da proposta do comité de avaliación:
– Na categoría de Identificación de oportunidades, ao equipo formado por Juana Isabel Ferreiro López-Rioboo, con NIF 32828403C, e María Lourdes Veira Rabuñal, con NIF 32764025L, polo proxecto «Busca da excelencia na vixilancia do mercado: aplicación Zebra». O premio consistirá nun importe en metálico de 3.000 euros para o conxunto do equipo, suxeito ás retencións fiscais que legalmente correspondan.
– Na categoría de Proxecto coa temática máis innovadora, á solicitude achegada por Iván Cacheiro Villamisar, con NIF 34896383R, polo proxecto «Innovaugas 4.0». Ao tratarse dunha solicitude individual, o premio consistirá nun importe en metálico de 2.000 euros, suxeito ás retencións fiscais que legalmente correspondan.
2. Conforme o artigo 21 das bases reguladoras, os premios financiaranse con cargo á aplicación orzamentaria 09.A3.561A.480.0 dos orzamentos da Comunidade Autónoma galega para o ano 2020 polos importes que se indican:
Contra esta resolución, sen prexuízo de que os interesados poidan exercer calquera outro que consideren procedente, poderán interpor recurso de alzada perante o presidente da Axencia Galega de Innovación no prazo dun mes, que comezará a contar a partir do día seguinte ao da publicación desta resolución no Diario Oficial de Galicia, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 15 de decembro de 2020
EXTRACTO da Orde do 31 de decembro de 2020 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-Economía social), e se convocan para o ano 2021 (códigos de procedemento TR802G e TR802J).
Consellería de Emprego e Igualdade — III. Outras disposicións — 08/02/2021

BDNS (Ident.:) 547338.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans).
Primeiro. Entidades beneficiarias
As cooperativas e sociedades laborais para o programa I e as persoas desempregadas, socias ou traballadoras de cooperativas ou sociedades laborais ou doutras empresas que se transformen nestas, para o programa II.
Segundo. Obxecto e finalidade
Fomentar a incorporación de persoas desempregadas e persoas traballadoras temporais a cooperativas e sociedades laborais a través dos seguintes programas:
Programa I, dirixido a fomentar a incorporación, como persoas socias traballadoras ou de traballo de cooperativas ou sociedades laborais, de persoas desempregadas, persoas traballadoras con carácter temporal e de persoas socias a proba.
Programa II, dirixido a fomentar o acceso á condición de persoas socias traballadoras ou de traballo, de cooperativas ou de sociedades laborais, así como o fomento do acceso de persoas emprendedoras por conta propia á condición de socias de cooperativas, a través do financiamento das achegas económicas ao capital social.
Terceiro. Bases reguladoras
Orde do 31 de decembro de 2020 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-Economía social), e se convocan para o ano 2021 (códigos de procedemento TR802G e TR802J).
Cuarto. Contía
O orzamento total ascende a tres millóns trescentos dezaseis mil trescentos trinta euros (3.316.330,00 euros) e a distribución inicial de créditos por programas é a seguinte: programa I, 1.824.000,00 euros, e programa II, 1.492.330,00 euros .
Quinto. Prazo de presentación de solicitudes
O prazo de presentación de solicitudes comezará a partir do día seguinte ao da publicación desta orde no Diario Oficial de Galicia e finalizará o 30 de setembro de 2021, agás que se produza o suposto de esgotamento do crédito.
Sexto. Outros datos
Os incentivos a que se refire esta convocatoria están sometidos ao réxime de axudas
de
minimis, polo que non poderán exceder os límites cuantitativos establecidos nos regulamentos da Comisión (UE) 1407/2013, 1408/2013 ou 717/2014, segundo proceda.
Santiago de Compostela, 31 de decembro de 2020
RESOLUCIÓN do 29 de xaneiro de 2021 pola que se dá publicidade dos convenios subscritos no terceiro cuadrimestre do ano 2020.
Instituto de Estudos do Territorio — III. Outras disposicións — 11/02/2021

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de remitir para a súa publicación no Diario Oficial de Galicia unha relación dos convenios subscritos referida ao cuadrimestre anterior.
En consecuencia, e para dar cumprimento a esta obriga,
Artigo único. Darlle publicidade á relación dos convenios subscritos polo Instituto de Estudos do Territorio no terceiro cuadrimestre do ano 2020, que se incorpora como anexo a esta resolución.
Santiago de Compostela, 29 de xaneiro de 2021
RESOLUCIÓN do 28 de xaneiro de 2021 pola que se dá publicidade das subvencións concedidas ao abeiro da Resolución do 16 de decembro de 2019 pola que se establecen as bases reguladoras das axudas á nova participación de agricultores en réximes de calidade, cofinanciadas co Fondo Europeo Agrícola de Desenvolvemento Rural (Feader), no marco do Programa de desenvolvemento rural para Galicia 2014-2020, e se convocan para o ano 2020.
Axencia Galega da Calidade Alimentaria — III. Outras disposicións — 11/02/2021

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno,
Dar publicidade ás subvencións concedidas ao abeiro da Resolución de 16 de decembro de 2019 (DOG núm. 30, do 13 de febreiro de 2020) pola que se establecen as bases reguladoras das axudas á nova participación de agricultores en réximes de calidade, cofinanciados co Fondo Europeo Agrícola de Desenvolvemento Rural (Feader), no marco do Programa de desenvolvemento rural para Galicia 2014-2020, e se convocan para o ano 2020. As ditas axudas, que figuran como anexo desta resolución, aprobáronse con cargo á aplicación orzamentaria 14 A2 713D 7701 (Nova participación de agricultores en réximes de calidade); proxecto 2011 00192; cun crédito orzamentario para o ano 2020 de 124.537,44 euros.
Santiago de Compostela, 28 de xaneiro de 2021
RESOLUCIÓN do 29 de xaneiro de 2021 pola que se dá publicidade dos convenios de colaboración subscritos no terceiro cuadrimestre do ano 2020.
Axencia Galega das Industrias Culturais — III. Outras disposicións — 11/02/2021

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único. Dar publicidade á relación dos convenios subscritos pola Axencia Galega das Industrias Culturais (Agadic) no terceiro cuadrimestre do ano 2020, que se incorpora como anexo a esta resolución.
Santiago de Compostela, 29 de xaneiro de 2021
EXTRACTO da Resolución do 15 de xaneiro do 2021 pola que se aproban as bases, en réxime de concorrencia competitiva, de subvencións a festivais do sector audiovisual celebrados en Galicia e se convocan para o ano 2021 (código de procedemento CT215B).
Axencia Galega das Industrias Culturais — III. Outras disposicións — 11/02/2021

BDNS (Identif.): 547887.
De conformidade co previsto nos artigos 17.3. b) e 20.8.a) da Lei 38/2003, do 17 de novembro, xeneral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Persoas beneficiarias
1. Poderán acceder a estas axudas as persoas físicas e xurídicas privadas domiciliadas en Galicia ou nun territorio membro da Unión Europea ou asociado ao Espazo Económico Europeo, que desenvolvan a súa actividade en Galicia, así como as entidades locais galegas, que leven a cabo algún dos festivais descritos no obxecto da convocatoria e cumpran os requisitos referidos no artigo 10.1 da Lei de subvencións de Galicia.
2. As entidades locais galegas poderán presentar a súa solicitude individual ou conxuntamente, como agrupación, asociación, mancomunidade, fusión ou outra fórmula similar. Nos supostos de mancomunidades, consorcios ou áreas metropolitanas, deberá acreditarse que o servizo se presta de xeito mancomunado, metropolitano ou consorciado e que, en todo caso, non supón unha actuación illada ou independente.
Segundo.
Finalidade
O apoio á realización de festivais de cinema de carácter profesional celebrados en Galicia, que polas súas características, teñan un interese estratéxico para o sector e proceder á súa convocatoria para o ano 2021.
Terceiro.
Bases reguladoras
Resolución do 15 de xaneiro do 2021 pola que se aproban as bases, en réxime de concorrencia competitiva, de subvencións a festivais do sector audiovisual celebrados en Galicia e se convocan para o ano 2021 (código de procedemento CT215B).
Cuarto.
Importe
Destinase un crédito global de 200.000 euros, código de proxecto 2015-0003 repartido nas aplicacións orzamentarias seguintes:
10.A1.432B.460.0: 20.000 euros (entidades locais).
10.A1.432B.470.0: 20.000 euros (empresas).
10.A1.432B.481.0: 160.000 euros (asociaciones).
Quinto.
Prazo de presentación de solicitudes
O prazo para a presentación das solicitudes será dun mes desde o día seguinte á publicación da correspondente convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación. Se o último día do prazo fose inhábil, entenderase prorrogado ao primeiro día hábil seguinte e, se no mes de vencemento non houbese día equivalente ao inicial do cómputo, entenderase que o prazo expira o último día do mes.
Santiago de Compostela, 15 de xaneiro de 2021
EXTRACTO da Resolución do 30 de decembro de 2020 pola que se aproban as bases reguladoras dos premios Agader ás iniciativas de desenvolvemento rural e se convoca, mediante tramitación anticipada de gasto, a décimo segunda edición (código do procedemento MR709A).
Axencia Galega de Desenvolvemento Rural — III. Outras disposicións — 11/02/2021

BDNS (Identif.): 546493.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da Resolución pola que se aproban as bases reguladoras dos premios Agader ás iniciativas de desenvolvemento rural e se convoca, mediante tramitación anticipada de gasto, a décimo segunda edición, cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Obxecto
Fomentar actuacións que animen a participación privada no proceso de desenvolvemento rural mediante a concesión de premios a iniciativas de desenvolvemento rural.
Segundo.
Beneficiarios
Persoas físicas ou xurídicas de natureza privada.
Terceiro.
Bases reguladoras
Resolución pola que se aproban as bases reguladoras dos premios Agader ás iniciativas de desenvolvemento rural, e se convoca, mediante tramitación anticipada de gasto, a décimo segunda edición.
Cuarto.
Contía
A contía global da convocatoria é de 80.000 €.
Quinto.
Prazo de presentación de solicitudes
O prazo para presentar as solicitudes será dun (1) mes, contado a partir do día seguinte ao da publicación da resolución da convocatoria no
Diario Oficial de Galicia
.
Entenderase como último día do prazo o correspondente ao mesmo ordinal do día da publicación. Se o último día do prazo é inhábil, entenderase prorrogado ao primeiro día hábil seguinte, e se no mes de vencemento non hai día equivalente ao inicial do cómputo, entenderase que o prazo finaliza o último día do mes.
Sexto.
Outros datos
Este procedemento tramítase en réxime de concorrencia competitiva
Santiago de Compostela, 30 de decembro de 2020
RESOLUCIÓN do 26 de xaneiro de 2021, da Dirección Xeral de Desenvolvemento Pesqueiro, pola que se dá publicidade das axudas concedidas ao abeiro da Orde do 21 de decembro de 2018 pola que se establecen as bases reguladoras para a concesión de axudas para proxectos ao abeiro das estratexias de desenvolvemento local participativo (EDLP), aprobadas pola Consellería do Mar, aos grupos de acción local do sector pesqueiro para o desenvolvemento sustentable das zonas de pesca no marco do Fondo Europeo Marítimo e de Pesca 2014-2020, e se convocan as correspondentes ao ano 2019 (Diario Oficial de Galicia número 22, do 31 de xaneiro).
Consellería do Mar — III. Outras disposicións — 11/02/2021

A Orde do 21 de decembro de 2018 (DOG núm. 22, do 31 de xaneiro de 2019) establece as bases reguladoras para a concesión de axudas para proxectos ao abeiro das estratexias de desenvolvemento local participativo (EDLP), aprobadas aos grupos de acción local do sector pesqueiro para o desenvolvemento sustentable das zonas de pesca no marco do Fondo Europeo Marítimo e de Pesca 2014-2020.
De conformidade co establecido no artigo 15.1 da Lei 9/2007, do 13 de xuño, de subvencións de Galicia, o artigo 34 da referida orde reguladora dispón: «A Consellería do Mar publicará no Diario Oficial de Galicia, de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, as axudas concedidas con suxeición a esta orde, indicando o programa e crédito orzamentario a que se imputan, o beneficiario, a cantidade concedida e a finalidade da subvención».
Na súa virtude,
Ordenar a publicación no Diario Oficial de Galicia das axudas concedidas, na convocatoria de 2020, con cargo ás aplicacións orzamentarias 15.03.723C.780.0 e 15.03.723C.770.0 para o financiamento de proxectos ao abeiro das estratexias de desenvolvemento local participativo (EDLP), aprobadas pola Consellería do Mar aos grupos de acción local do sector pesqueiro (GALP), cofinanciadas nun 85 % polo Fondo Europeo Marítimo e de Pesca.
Santiago de Compostela, 26 de xaneiro de 2021
Proxectos non produtivos.
Aplicación 15.03.723C.780.0.
Proxectos produtivos.
Aplicación 15.03.723C.770.0.
RESOLUCIÓN do 29 de xaneiro de 2021, da Dirección Xeral de Desenvolvemento Pesqueiro, pola que se dá publicidade das axudas concedidas ao abeiro da Orde do 23 de abril de 2020 pola que se establecen as bases reguladoras xerais e se convocan para o ano 2020, en réxime de concorrencia competitiva, axudas a proxectos colectivos, financiados polo Fondo Europeo Marítimo e de Pesca (FEMP), que contribúan á protección e recuperación da biodiversidade mariña a través dunha mellor xestión e conservación dos recursos mariños e dos seus ecosistemas, así como ao fomento da sensibilización ambiental (código de procedemento PE209C).
Consellería do Mar — III. Outras disposicións — 11/02/2021

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto 1.b), da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, do programa e do crédito orzamentario a que se imputen, do beneficiario, da cantidade concedida e finalidade ou finalidades da subvención.
En consecuencia,
Ordenar a publicación, no Diario Oficial de Galicia, das axudas concedidas con cargo á Orde do 23 de abril de 2020 pola que se establecen as bases reguladoras xerais e se convocan para o ano 2020, en réxime de concorrencia competitiva, axudas a proxectos colectivos, financiados polo Fondo Europeo Marítimo e de Pesca (FEMP), que contribúan á protección e recuperación da biodiversidade mariña a través dunha mellor xestión e conservación dos recursos mariños e dos seus ecosistemas, así como ao fomento da sensibilización ambiental (DOG núm. 92, do 13 de maio).
Santiago de Compostela, 29 de xaneiro de 2021
1. Finalidade: axudas a proxectos colectivos que contribúan á protección e recuperación da biodiversidade mariña a través dunha mellor xestión e conservación dos recursos mariños e dos seus ecosistemas, así como ao fomento da sensibilización ambiental.
2. Financiamento: aplicación orzamentaria 15.03.723A.770.1, proxecto contable 201600293, cofinanciada nun 75 % polo Fondo Europeo Marítimo e de Pesca (FEMP) e o 25 % pola Comunidade Autónoma.
3. Beneficiarios e axudas concedidas: